stanford-oval/wikipedia huggingface dataset:
Las Vegas Strip

| Las Vegas Strip |
| --- | --- |
 Las Vegas Strip tammikuussa 2015.
Maa:   Yhdysvallat (Nevada)
Pituus:  6,8 km
Alkupiste:  Russell Road
Päätepiste:  Sahara Avenue (6,8 km)
Las Vegas Strip on noin 6,8 kilometriä pitkä osa Las Vegas Boulevardia, joka sijaitsee pääosin Clarkin piirikunnan epäitsenäisten asutuskeskusten (engl. unincorporated area), Paradisen ja Winchesterin alueilla, ollen suoraan Clarkin piirikunnan hallinnon alaisuudessa. Vastoin yleistä luuloa Strip ei kuulu Las Vegasin kaupunkiin, lukuun ottamatta hyvin pientä osaa. Ainoa Stripin alueen hotelli-kasino, joka sijaitsee Las Vegasin kaupungin alueella, on Stratosphere Las Vegas.
Suurin osa maailman suurimmista hotelleista ja kasinoista sijaitsee Las Vegas Stripillä tai sen välittömässä läheisyydessä. Maailman 25 suurimmasta hotellista (huoneluvulla mitattuna) 19 sijaitsee Las Vegas Stripillä. Niiden yhteenlaskettu kapasiteetti on 67 000 huonetta.
Alun perin Las Vegas Boulevardin nimi on ollut Arrowhead Highway tai Los Angeles Highway. Strip on nimetty Los Angelesin poliisilaitoksen konstaapeli Guy McAfeen kotikaupungin Sunset Stripin mukaan.
Panoraama Las Vegas Stripistä
Aiheesta muualla

Kuvia tai muita tiedostoja aiheesta Las Vegas Strip Wikimedia Commonsissa
Lisenssiyhteensopivuus

Lisenssiyhteensopivuudella tarkoitetaan erityisesti ohjelmistojen käyttoikeuksiin liittyviä kysymyksiä. Lisenssit voivat sisältää keskenään ristiriitaisia vaatimuksia, mikä voi johtaa siihen, että eri tavoilla lisensoituja ohjelmistoja ei voida yhdistää uusien ohjelmistojen luomiseksi.
Open Source Initiative (OSI) ja Free Software Foundation (FSF) pyrkivät edistämään avoimen lähdekoodin käyttöä, mutta edes kaikki OSI:n tai FSF:n hyväksymät lisenssit eivät ole keskenään yhteensopivia. Esimerkiksi Mozilla Public License-lisenssiä ja GNU GPL-lisenssiä käyttävät ohjelmistot eivät ole lisenssiyhteensopivia.
GPL-yhteensopivuus

Useimmat yleisesti käytössä olevista vapaista ohjelmistolisensseistä, kuten alkuperäinen MIT-lisenssi, BSD-lisenssi ja GNU LGPL-lisenssi ovat "GPL-yhteensopivia", eli lisenssejä käyttävät ohjelmistot voidaan yhdistää toiseen GPL-lisenssiä noudattavaan lisenssiin ilman ristiriitaa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:License compatibility
Käännös suomeksi
Lee Marvin

| Lee Marvin |
| --- | --- |
 Lee Marvin vuonna 1971.
Henkilötiedot
Syntynyt: 19. helmikuuta 1924 New York, New York
Kuollut: 29. elokuuta 1987 (63 vuotta) Tucson, Arizona
Kansalaisuus:  Yhdysvallat
Ammatti:  näyttelijä
Puoliso:   Betty Ebeling (1951–1967)  Pamela Feeley (1970–1987) 
Näyttelijä
Aktiivisena:  1950–1986
Palkinnot
 Parhaan miespääosan Oscar  1965 Paukkurauta-Kati 
Aiheesta muualla
IMDb
Elonet
Lee Marvin (19. helmikuuta 1924 New York, New York, Yhdysvallat – 29. elokuuta 1987 Tucson, Arizona, Yhdysvallat) oli yhdysvaltalainen Oscar-palkittu näyttelijä.
Elämä ja ura

Marvin syntyi vuonna 1924 New Yorkissa. Jätettyään high schoolin kesken hän liittyi merijalkaväkeen ja haavoittui Tyynenmeren sodassa. Toivuttuaan vammoistaan hän palasi Yhdysvaltoihin ja työskenteli putkimiehen oppipoikana.
Marvin kiinnostui näyttelemisestä tuurattuaan kesäteatterin näyttelijää. Hän opiskeli newyorkilaisessa teatterikoulussa ja ryhtyi esiintymään kesäteatterissa, televisiossa ja Off Broadwaylla. Vuonna 1951 Marvin teki ensiesiintymisensä sekä Broadwaylla että valkokankaalla, Henry Hathawayn ohjaamassa elokuvassa Laivaston nerot. Hänen ensimmäinen pääroolinsa oli seuraavana vuonna Stanley Kramerin sotadraamassa Eight Iron Men. Sitä seurasi rooli Fritz Langin film noir -klassikossa Gangsterikuningas (1953). Marvinista tuli ykkösrivin elokuvakonna elokuvien Hurjapäät (1953) ja Mies astui junasta (1955) myötä.
Vuonna 1957 Marvin kyllästyi roistojen rooleihin ja siirtyi näyttelemään sankaripoliisia televisiosarjassa M Squad. Hän palasi elokuviin 1960-luvulla ja näytteli muun muassa elokuvissa Comancheros, Mies joka ampui Liberty Valancen ja Etelämeren seikkailijat. Marvinin viimeinen roiston rooli oli elokuvassa Tappajat (1964).
Marvin sai parhaan miespääosan Oscarin roolistaan western-parodiassa Paukkurauta-Kati (1965). Miesjoukon johtajan rooli elokuvassa Likainen tusina (1967) teki Marvinista tähden. Sitä seurasi sarja uusia menestyselokuvia 1960-luvun lopulla ja 1970-luvun alussa.
Kun Marvinin elokuvat eivät menestyneet entiseen tapaan 1970-luvun puolivälissä, hän harvensi elokuvaesiintymisiään. Hänen viimeinen elokuvansa oli vuoden 1986 toimintaelokuva Delta Force.
Marvin kuoli sydänkohtaukseen elokuussa 1987. Hänet haudattiin Arlingtonin sotilashautausmaalle.
Aiheesta muualla

Hevesi, Dennis: Lee Marvin, Movie Tough Guy, Dies The New York Times.  31.8.1987. Viitattu 24.11.2022. (englanniksi)
Baker, Bob & Morrison, Patt: Lee Marvin, Menacing Gunman of Films, Dies The Los Angeles Times.  30.8.1987. Viitattu 24.11.2022. (englanniksi)
Lee Marvin NNDB. Viitattu 24.11.2022. (englanniksi)
Lee Marvin (1986) interviewed by John Gallagher Youtube. Viitattu 24.11.2022. (englanniksi)
Leftfield

| Leftfield |
| --- | --- |
 Leftfield esiintymässä Lontoossa joulukuussa 2010.
Tiedot
Toiminnassa:  1990–2002; 2010–
Tyylilaji:  progressiivinen house, dub, tekno
Kotipaikka:  Lontoo, Britannia
Jäsenet:  Neil Barnes   Paul Daley  
Levy-yhtiö:  Outer Rhythm, 1990–1992   Rhythm King, 1990–1992   Hard Hands, 1992–2002   Chrysalis Music, 1992–2002   Columbia   SME Records  
Aiheesta muualla
Kotisivut
Infobox OKNimi-testi OK: 
Leftfield on brittiläinen Neil Barnesin ja Paul Daleyn muodostoma elektronisen musiikin -yhtye. Yhtye perustettiin Lontoossa vuonna 1990.
Historia

Leftfield julkaisi muusikko Djum Djumin kanssa Backlog -nimisen kokoelma-albumin joulukuussa 1992. Albumi sisältää remixversioita Leftfieldin kappaleista "Not Forgotten" ja "More Than I Know" sekä Neil Barnesin ja Djum Djumin kappaleesta "Difference".
Leftifeildin debyyttialbumi Leftism julkaistiin tammikuussa 1995. Se nousi Britannian albumilistan viidennelle sijalle. Norjassa sijoitus oli 27. ja Uudessa-Seelannissa 32. sija. Lisäksi albumi myi Britanniassa platinaa ja Norjassa kultaa. Albumilta julkaistiin singleinä kappaleet "Song of Life", "Open Up", "Original" ja "Afro-Left" ja ne kaikki nousivat Britannian singlelistalle.
Syyskuussa 1999 julkaistiin Leftfieldin toinen pitkäsoitto Rhythm and Stealth. Albumi menestyi kansainvälisesti edeltäjäänsä paremmin. Se sai Britanniassa haltuunsa ykkössijan, Norjassa kolmannen ja Australiassa neljännen sijan. Albumi ylsi myös Uuden-Seelannin, Belgian, Ranskan, Hollannin, Sveitsin ja Ruotsin listoille. Rhythm and Stealthilta julkaistiin singleinä kappaleet "Afrika Shox", "Dusted" ja "Swords".
Leftfield julkaisi toukokuussa 2000 Rhythm and Stealth -albumista remixatun version nimellä Stealth Remixes. Leftfieldin kokoelma-albumi A Final Hit – The Greatest Hits puolestaan julkaistiin toukokuussa 2005. Kokoelma-albumi nousi Britannian listalla sijalle kymmenen.
Diskografia > Albumit

Albumin perässä sen sijoittuminen Britannian albumilistalla
Backlog (kokoelma-albumi, 1992)
Leftism (1995) — #5 UK
Rhythm and Stealth (1999) — #1 UK
Stealth Remixes (remixalbumi, 2000)
A Final Hit: Greatest Hits (kokoelma-albumi, 2005) — #10 UK
Tourism (livealbumi, 2012)
Alternative Light Source (2015)
Diskografia > Singlet

Singlen perässä sen sijoittuminen Britannian singlelistalla
"Not Forgotten" (1990)
"More Than I Know" (1991)
"Release the Pressure" (mukana Earl Sixteen) (1992)
"Song of Life" (1992) — #59 UK
"Open Up" (mukana John Lydon) (1993) — #13 UK
"Original" (mukana Toni Halliday) (1995) — #18 UK
"Afro-Left" (mukana Djum Djum) (1995) — #22 UK
"Release the Pressure" (mukana Earl Sixteen & Cheshire Cat) (1996) — #13 UK
"Afrika Shox" (mukana Afrika Bambaataa) (1999) — #7 UK
"Dusted" (mukana Roots Manuva) (1999) — #28 UK
"Swords" (mukana Nicole Willis) (2000)
"Universal Everything" (2015)
"Bilocation" (mukana Channy Leaneagh) (2015)
"Head and Shoulders" (mukana Sleaford Mods) (2015)
"Bad Radio" (mukana Tunde Adebimpe) (2015)
Aiheesta muualla

Viralliset sivut
Leftfield, 2016
Liuskelepinkäinen

| Liuskelepinkäinen |
| --- | --- |
 
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikanlepinkäiset Malaconotidae
Suku::  Tropiikkilepinkäiset Laniarius
Laji::  funebris
Kaksiosainen nimi
 Laniarius funebris  (Hartlaub, 1863) 
Katso myös
   Liuskelepinkäinen Wikispeciesissä   Liuskelepinkäinen Commonsissa 
Infobox OKNimi-testi OKIUCN-testi OK: 
Liuskelepinkäinen (Laniarius funebris) on itäafrikkalainen varpuslintu, joka on levinnyt Somalian luoteisosista keskisen Etiopian kautta Kaakkois-Sudaniin, Lounais-Ugandaan, Keniaan ja Tansaniaan. Gustav Hartlaub kuvaili sen holotyypin Meningasta Keski-Tansaniasta 1863. Lajista tunnetaan kaksi alalajia.
Ledro

| Ledro |
| --- | --- |

 Ledro
 Koordinaatit: 45°32′N, 10°44′E 
Valtio:   Italia
Alue:  Trentino-Etelä-Tiroli
Maakunta:  Trento
Pinta-ala:  
 – Kokonaispinta-ala:  156,39 km²
Korkeus:  660 m
Väkiluku (31.12.2015):  5 395
 – Väestötiheys:  35 as./km²
Infobox OKVirheellinen NIMI-arvo: 
Ledro on kunta Trenton maakunnassa Trentino-Etelä-Tirolin alueella Italiassa.
Historia

Ledron kunta syntyi kun 30. marraskuuta 2008 pidetyssä kansanäänestyksessä kuusi Ledro-laakson kuntaa, Pieve di Ledro, Bezzecca, Concei, Molina di Ledro, Tiarno di Sopra ja Tiarno di Sotto, päättivät yhdistyä.
Aiheesta muualla

Kuvia tai muita tiedostoja aiheesta Ledro Wikimedia Commonsissa
Trenton maakunta
Ala | Albiano | Aldeno | Altavalle | Altopiano della Vigolana | Amblar-Don | Andalo | Arco | Avio | Baselga di Pinè | Bedollo | Besenello | Bieno | Bleggio Superiore | Bocenago | Bondone | Borgo Chiese | Borgo Lares | Borgo Valsugana | Brentonico | Bresimo | Brez | Caderzone | Cagnò | Calceranica al Lago | Caldes | Caldonazzo | Calliano | Campitello di Fassa | Campodenno | Canal San Bovo | Canazei | Capriana | Carano | Carisolo | Carzano | Castel Condino | Castelfondo | Castel Ivano | Castello Tesino | Castello-Molina di Fiemme | Castelnuovo | Cavalese | Cavareno | Cavedago | Cavedine | Cavizzana | Cembra Lisignago | Cimone | Cinte Tesino | Cis | Civezzano | Cles | Cloz | Comano Terme | Commezzadura | Contà | Croviana | Daiano | Dambel | Denno | Dimaro Folgarida | Drena | Dro | Faedo | Fai della Paganella | Fiavè | Fierozzo | Folgaria | Fondo | Fornace | Frassilongo | Garniga Terme | Giovo | Giustino | Grigno | Imer | Isera | Lavarone | Lavis | Ledro | Levico Terme | Livo | Lona-Lases | Luserna | Madruzzo | Malosco | Malè | Massimeno | Mazzin | Mezzana | Mezzano | Mezzocorona | Mezzolombardo | Moena | Molveno | Mori | Nago-Torbole | Nave San Rocco | Nogaredo | Nomi | Novaledo | Ospedaletto | Ossana | Palù del Fersina | Panchià | Peio | Pellizzano | Pelugo | Pergine Valsugana | Pieve Tesino | Pieve di Bono-Prezzo | Pinzolo | Pomarolo | Porte di Rendena | Pozza di Fassa | Predaia | Predazzo | Primiero San Martino di Castrozza | Rabbi | Revò | Riva del Garda | Romallo | Romeno | Roncegno Terme | Ronchi Valsugana | Ronzo-Chienis | Ronzone | Rovereto | Roverè della Luna | Ruffrè-Mendola | Rumo | Sagron Mis | Samone | San Lorenzo Dorsino | San Michele all’Adige | Sant’Orsola Terme | Sanzeno | Sarnonico | Scurelle | Segonzano | Sella Giudicarie | Sfruz | Soraga | Sover | Spiazzo | Spormaggiore | Sporminore | Stenico | Storo | Strembo | Telve | Telve di Sopra | Tenna | Tenno | Terragnolo | Terzolas | Tesero | Tione di Trento | Ton | Torcegno | Trambileno | Trento | Tre Ville | Valdaone | Valfloriana | Vallarsa | Vallelaghi | Varena | Vermiglio | Vignola-Falesina | Vigo di Fassa | Villa Lagarina | Ville d’Anaunia | Volano | Zambana | Ziano di Fiemme
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Lisenssivirasto

Lisenssivirasto oli valtion virasto, jonka tehtäviin kuului ulkomaankaupan säännöstely ja tarkkailu. Virasto oli kauppa- ja teollisuusministeriön alainen, ja kun se lakkautettiin 1993, tehtävät siirtyivät ministeriölle.
Aiheesta muualla

Hallituksen esitys jonka perusteella lisenssivirasto lakkautettiin
Hyväksytty
Left Cold

| Left Cold |
| --- | --- |

Tiedot
Toiminnassa:  2009–
Tyylilaji:  crust punk, hardcore punk
Kotipaikka:  Hämeenlinna, Suomi
Laulukieli:  suomi/englanti
Levy-yhtiö:  Face Your Gods, 2012–  
Infobox OKNimi-testi OK: 
Left Cold on vuoden 2009 alkupuolelta asti toiminut suomalainen hardcore punk -yhtye. Yhtyeen erotettua ensimmäinen rumpali ensimmäisen demon jälkeen yhtyeeseen liittyi uusi rumpali Lassi yhtyeestä Horros, sekä myöhemmin yhtyeen laulaja & kitaristi Elias. Yhtyeen musiikkia on kuvailtukenen mukaan? termeillä harcore, holy terror ja thrash metal. Left Cold on perustettu Hämeenlinnassa hardcore punk -yhtyeenä, mutta sittemmin musiikkityyli on siirtynyt metallisempaan suuntaan.. Suuria vaikuttajia yhtyeelle ovat olleet Endstand, Integrity ja Deathbed sekä 1980-luvun thrash metal -yhtyeet.
Left Coldin neljän kappaleen debyytti, 7-tuumainen vinyyli julkaistiin 2012. Levynjulkaisuun osallistui levy-yhtiö Face Your Gods sekä useita muita pieniä epävirallisia toimijoita.
Yhtye työstää uutta materiaalia sekä keikkailee mahdollisimman usein.
Kokoonpano

Joonas – laulu
Elias – laulu & kitara
Tatu – kitara
Jose – basso
Lassi – rummut
Entiset Jäsenet

Olli – rummut
Diskografia

Demo '09 (CD-R, 2009, Omakustanne)
Back from the Ashes Demo C-Kasetti, 2010, Armoton/Harsh Reality)
Symptoms of our time (7" EP, 2012, Face Your Gods/Johnny Park Avenue)
Aiheesta muualla

Yhtyeen bandcamp-sivut
Left Cold Myspacessa (englanniksi)
Liuskekyyhky

| Liuskekyyhky |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Sundankyyhkyt Turacoena
Laji::  modesta
Kaksiosainen nimi
 Turacoena modesta  (Temminck), 1835 
Katso myös
   Liuskekyyhky Wikispeciesissä   Liuskekyyhky Commonsissa 
Infobox OKNimi-testi OKIUCN-testi OK: 
Liuskekyyhky (Turacoena modesta) on Timorissa ja Wetarissa elävä kyyhkylintu. Lajin holotyypin kuvaili Coenraad Jacob Temminck Timorista 1835.
Liv Borgen

| Liv Borgen> Henkilötiedot |
| --- | --- |
Syntynyt: 1943
Kansalaisuus:  norjalainen
Arvonimi: professori
Koulutus ja ura
Tutkimusalue:  kasvitiede
Liv Borgen (s. 1943) on norjalainen kasvitieteen professori emerita Oslon yliopistosta. Borgen työskenteli yli 40 vuoden ajan Oslon yliopiston kasvitieteellisessä puutarhassa Tøyenissa ensin puutarhanhoitajana ja myöhemmin professorin nimikkeellä.
Borgen kirjoitti puutarhan historiasta kirjan ”Botanisk hage 1814–2014: Historien om en hage” (Kasvitieteellinen puutarha 1814–2014: Puutarhan historia), joka julkistettiin vuonna 2014 puutarhan 200-vuotisjuhlien kunniaksi.
Borgen suoritti kandidaatin tutkinnon (Cand. Real.) vuonna 1968. Tohtorin tutkinnon systemaattisesta kasvitieteestä hän suoritti vuonna 1987. Hän on tehnyt kenttätutkimuksia Kanariansaarilla ja Kap Verden saaristossa, Välimeren alueella sekä arktisilla ja alpiinisilla alueilla Skandinaviassa ja Huippuvuorilla.
Hänestä käytetään tieteellisen nimen perään liitettävää auktorilyhennettä L.Borgen.
Lemieux

Lemieux on ranskalainen sukunimi, joka on muun muassa seuraavilla henkilöillä:
Alain Lemieux (s. 1961), kanadalainen jääkiekkoilija
Bob Lemieux (s. 1944), yhdysvaltalainen jääkiekkoilija
Brendan Lemieux (s. 1996), yhdysvaltalainen jääkiekkoilija
Claude Lemieux (s. 1965), kanadalainen jääkiekkoilija
Jacques Lemieux (s. 1943), kanadalainen jääkiekkoilija
Jean Lemieux (s. 1952), kanadalainen jääkiekkoilija
Jocelyn Lemieux (s. 1967), kanadalainen jääkiekkoilija
Julie Lemieux (s. 1962), kanadalainen ääninäyttelijä
Marie-Nicole Lemieux (s. 1975), kanadalainen oopperalaulaja
Mario Lemieux (s. 1965), kanadalainen jääkiekkoilija
Real Lemieux (s. 1945), kanadalainen jääkiekkoilija
Richard Lemieux (s. 1951), kanadalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lemettinen

Lemettinen on muun muassa seuraavien suomalaisten henkilöiden sukunimi:
Elisa Lemettinen (s. 1999), jalkapalloilija
Lauri Lemettinen (1926–2014), yrittäjä ja yritysjohtaja, teollisuusneuvos
Ritva Melender (o.s. Lemettinen, s. 1960), kestävyysjuoksija
Ljudmila Belousova

| Ljudmila Belousova |
| --- | --- |

Henkilötiedot
Koko nimi:  Ljudmila Jevgenjevna Belousova
Syntynyt: 22. marraskuuta 1935 Ulyanovsk, Neuvostoliitto
Kuollut: 26. syyskuuta 2017 (81 vuotta)
Ljudmila Jevgenjevna Belousova (ven. Людмила Евгеньевна Белоусова; 22. marraskuuta 1935 Ulyanovsk, Neuvostoliitto  – 26. syyskuuta 2017) oli Neuvostoliittoa edustanut Neuvostoliiton ja Venäjän pariluistelija. Kumppaninsa ja aviomiehensä Oleg Protopopovin kanssa hän oli kaksinkertainen olympiavoittaja (1964, 1968) ja nelinkertainen maailmanmestari (1965–1968). Vuonna 1979 pariskunta loikkasi Sveitsiin ja heistä tuli Sveitsin kansalaisia ​​vuonna 1995. He jatkoivat luistelua jäänäytöksissä ja näyttelyissä 70-vuotiaaksi asti.
Liikuntakeskus Hukka

Liikuntakeskus Hukka vuonna 2007.
Liikuntakeskus Hukka on Oulun Heinäpäässä sijaitseva yksityinen liikuntakeskus. Alun perin Oulun Squashhallit Oy -nimellä toimineen yrityksen perustivat veljekset Jouko ja Seppo Rounaja vuonna 1976. Rakennus on vuosien varrella kokenut useita laajennuksia ja on tällä hetkellä kooltaan n. 14 000 neliötä.
Hukasta löytyvät liikuntatilat:
5 ryhmäliikuntasalia
3 kuntosalia
7 sulkapallokenttää
4 tenniskenttää
3 squashkenttää
2 pingispöytää
Aiheesta muualla

Hukan kotisivut
Kōhei Murakoso

Murakoso Berliinin kesäolympialaisissa 1936.
Kōhei Murakoso (29. elokuuta 1905 Miyazaki – 8. heinäkuuta 1998 Asashi) oli japanilainen yleisurheilija, joka kilpaili kestävyysjuoksussa.
Murakoso osallistui olympialaisiin kerran, Berliinissä 1936. Hän sijoittui tuolloin neljänneksi sekä 5 000 metrin että 10 000 metrin matkoilla. Murakoso jäi 5 000 metrillä vain sekunnin päähän pronssimitalisti Henry Jonssonista ja tuli Suomessa tunnetuksi 10 000 metrin juoksun Martti Jukolan radioselostuksesta, jossa toistettiin lausetta ”Murakoso jää”.
Murakoso voitti 5 000 metrillä viisi ja 10 000 metrillä kuusi maansa mestaruutta ja on molemmilla matkoilla edelleen Japanin historian eniten mestaruuksia voittanut juoksija.
Henkilökohtaiset ennätykset

Lähde: Sports-Reference
5 000 m: 14.30,0 (1936)
10 000 m: 30.25,0 (1936)
Aiheesta muualla

Kuvia tai muita tiedostoja aiheesta Kōhei Murakoso Wikimedia Commonsissa
Liikuntapiirakka

Liikuntapiirakka kiteytti vuosina 2004–2019 viikoittaisen terveysliikuntasuosituksen kuvalliseen muotoon ja helpotti suosituksen hahmottamista. Vuonna 2019 Liikuntapiirakka uudistui liikkumisen suosituksiksi[lähde? ], jotka pohjautuvat vuonna 2018 julkaistuun kansainväliseen tieteelliseen tutkimukseen[lähde? ].
Liikuntapiirakan esittämä terveysliikuntasuositus perustui Yhdysvaltain terveysviraston julkaisemiin suosituksiin, jotka on koottu tieteellisen kirjallisuuskatsauksen pohjalta. Ensimmäinen liikuntapiirakka ilmestyi vuonna 2004. Liikuntapiirakka uudistettiin vuonna 2009 vastaamaan tuoreimpia terveysliikuntasuosituksia.
Liikuntapiirakka kertoi terveyden edistämiseksi tarvittavan viikoittaisen liikuntamäärän ja antaa esimerkkejä liikuntamuodoista. Kestävyysliikuntaa sekä lihaskuntoa ja liikehallintaa kohentavan liikunnan minimiannokset ilmaistiin erikseen.  UKK-instituutin julkaisema liikuntapiirakkakortti soveltui muun muassa liikuntaneuvonnan välineeksi.
Eri ryhmien liikuntapiirakat

Aikuisille (18–64-vuotialle) suunnatun liikuntapiirakan mukaan kestävyyskuntoa voi parantaa liikkumalla viikoittain vähintään 2 t 30 minuuttia reippaalla tai 1 t 15 minuuttia rasittavalla tasolla. Lihaskuntoa ja liikehallintaa tulisi harjoittaa vähintään 2 kertaa viikossa. Terveyttä edistää liikunta, joka vastaa teholtaan reipasta kävelyä ja kestää vähintään 10 minuuttia kerrallaan. Suositellun liikunnan vähimmäismäärän voi siis koota useista vähintään 10 minuutin yhtäjaksoisista liikuntakerroista.
13–18-vuotiaille tarkoitetussa nuorten liikuntapiirakassa kehotetaan liikkumaan päivittäin vähintään 1 t 30 minuuttia ja ainakin puolet tästä ajasta tulisi liikkua reippaasti. Lihaksia pitäisi kuormittaa 3 kertaa viikossa.
Yli 65-vuotialle suunnitellussa liikuntapiirakassa suositukset ovat lähes samanlaiset kuin 18–64-vuotiaiden piirakassa. Yli 65-vuotialla on kuitenkin korostettu lihaskunnon ja notkeuden säilyttämistä sekä tasapainon kehittämistä 2–3 kertaa viikossa.
Lisäksi on tehty soveltavat liikuntapiirakat aikuisille,
joilla sairaus tai toimintakyvyn aleneminen vaikeuttaa liikkumista jonkin verran
jotka kävelevät apuvälinettä käyttäen tai
jotka liikkuvat pyörätuolilla itse kelaten.
Niissä suositellun liikunnan määrä noudattaa perinteistä aikuisille suunnattua terveysliikuntasuositusta, mutta ehdotetuissa liikuntamuodoissa on otettu huomioon toimintakyvyn aleneminen.
Lee Lapid

| Lee Lapid> Henkilötiedot |
| --- | --- |
Syntynyt: 11. tammikuuta 1998 (ikä 26) Thornhill, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  186 cm
Paino:  91 kg
Seura
Seura:  Abbotsford Canucks
Sarja:  AHL
Pelaajaura
Pääsarjaura:  2024–
Aik. seurat:  Cincinnati Cyclones (ECHL) SaiPa (SML)
Lee Lapid (s. 11. tammikuuta 1998 Thornhill, Ontario, Kanada) on kanadalainen jääkiekkoilija, joka pelaa AHL-joukkue Abbotsford Canucksissa. Hän on pelipaikaltaan keskushyökkääjä. Lapid laukoo oikealta.
Ura > Seuraura

Lapid pelasi Toronto Nationalsin junioreissa, josta hän siirtyi kaudeksi 2014–2015 Mississauga Rebelsin U18 AAA-joukkueeseen, jonka paras maalintekijä Lapid oli 13 osumallaan. Kauden 2015–2016 Lapid aloitti OJHL-junioriliigan Toronto Jr. Canadiensissa, josta hän siirtyi kesken kauden samassa sarjassa pelaavaan Toronto Patriotsiin. Kauden 2016–2017 päätteeksi Lapid valittiin OJHL:n parhaiten opiskelun ja jääkiekkoilun yhdistäneeksi pelaajaksi.
Vuosina 2018–2022 Lapid kävi Canisius Collegen yliopistoa. Hänen Freshman-vuotensa 2018–2019 jäi vain 12 ottelun mittaiseksi kauden puolivälissä tulleen loukkaantumisen vuoksi. Sophomore-vuotenaan 2019–2020 Lapid oli 11 osumallaan Canisiusin kolmanneksi paras maalintekijä, kuten myös Junior-vuotenaan 2020–2021 viidellä osumallaan Simon Gravelin ja J. D. Poguen kanssa. Joukkueen kausi jäi kuitenkin vain 17 ottelun mittaiseksi koronavirusrajoitusten vuoksi. Senior-vuotenaan 2021–2022 Lapid jakoi tehoilla 11+12=23 Canisiusin sisäisen pistepörssin toisen sijan Max Kouznetsovin kanssa edellään Keaton Mastrodonato. Hänet valittiin jokaisen yliopistokautensa päätteeksi myös Atlantic Hockeyn akateemiseen tähdistökentälliseen.
Elokuussa 2022 Lapid teki vuoden mittaisen sopimuksen ECHL-joukkue Cincinnati Cyclonesin kanssa. Hän teki kaudella 2022–2023 runkosarjassa 59 ottelussa tehot 13+29=42. Lapid voitti joukkueen sisäisen tehotilaston lukemalla +33. Pudotuspeleissä hän teki 11 ottelussa tehot 1+4=5. Elokuussa 2023 Lapid teki Cyclonesin kanssa vuoden mittaisen jatkosopimuksen.
Kesken kauden 2023–2024, tammikuussa 2024 Lapid jätti Cincinnati Cyclonesin ja hän siirtyi loppukauden kattavalla ja yhden optiovuoden sisältävällä sopimuksella SM-liigajoukkue Saimaan Palloon. Lapid pelasi siellä 14 runkosarjaottelua tehden kaksi maalia. Huhtikuussa seura tiedotti käyttäneensä hänen sopimuksessaan olleen option ja tehneen Lapidin kanssa vuoden mittaisen jatkosopimuksen. Jo elokuussa SaiPa kuitenkin tiedotti, että Lapidin sopimus on purettu yhteisymmärryksessä. Päivää aiemmin AHL-joukkue Abbotsford Canucks vahvisti tehneensä vuoden mittaisen sopimuksen hänen kanssaan.
Ura > Maajoukkueura

Lapid edusti Kanadan alle 19-vuotiaiden joukkuetta makkabiadeissa vuonna 2013, jolloin hän ratkaisi joukkueelleen kultaa tekemällä voittomaalin jatkoajalla finaaliottelussa Yhdysvaltoja vastaan.